“ઝીરો એન્ટરટેન્મેન્ટ (અમુક સીન કારણવગર કોમિક થઈ ગયા છે)વાળી, પ્રેક્ષકનાં ધૈર્ય-બુદ્ધિની કસોટી કરતી, સેન્સલેસ ‘રેસ-3’ એ ભાઈની એટલે કે સલમાન ખાનની અત્યાર સુધીની સૌથી ખરાબ, ડિઝાસ્ટર ઈદ-ગિફ્ટ છે. ઝાઝા રસોઈયા રસોઈ બગાડે એ કહેવત પણ ફિલ્મ જોતાં યાદ આવી. આશરે અઢી-પોણાત્રણ કલાક સુધી પરદા પર ચાલેલું થ્રી-ડી ટૉર્ચર જેમતેમ સહન કર્યું, પણ ક્લાઈમેક્સમાં ભાઈએ એટલે કે સલમાન ખાને જે ધમકી ઉચ્ચારી એનાથી બેભાનાવસ્થામાં સરી પડ્યો.